open-index/open-wikipedia-markdown huggingface dataset:
Axel Blomqvist

**Axel Vilhelm Blomquist** (født 14. desember 1894, død 11. desember 1965) var en svensk skøyteløper. 

Hans beste internasjonale prestasjon var 6.-plass på 500 meter under Vinter-OL 1924. I samme OL kom han på 15.-plass på 5&nbsp;000 meter og 13.-plass på 1&nbsp;500 meter. 

Blomquist har følgende svenske mesterskap:
* 500m &ndash; 1917, 1919-22, 1924-27

## Referanser


## Eksterne lenker
* 
* Oversikt over svenske mestre på skøyter gjennom tidene
An-Magritt

**An-Magritt** har flere betydninger

* Tittelen på første bind i Johan Falkbergets romanverk *[[Nattens brød]]* (1940–59).
* An-Magritt (fiktiv person), hovedpersonen i ovennevnte verk.
* An-Magritt (film) av Arne Skouen fra 1969, med Liv Ullmann i tittelrollen.
* An-Magritt (musikal) av Edvard Rønning og Henning Sommerro fra 1988
* An-Magritts vei i Trondheim, oppkalt etter Falbergets karakter.
* «Ann-Magritt», sang av Hans Rotmo fra albumet *[[Vømmøl'n]]* (Vømmøl Spellmannslag 1974).
* "An-Magritt og Hovistuten", skulptur av Kristofer Leirdal, Trondheim 1967
Postcode Address File

**Postcode Address File** (**PAF**) er en oversikt over alle postadresser i Storbritannia, som vedlikeholdes og formidles mot lisensavgift av Royal Mail. PAF inneholder pr. januar 2007 over 27 millioner postadresser.

Filen kan kjøpes på flere forskjellige digitale medier, og det er også utviklet programvare av Royal Mail og av tredjepart for å behandle dataene.

I tillegg til å bruke filen for å få korrekt adressering, er det mange selskaper som bruker den til andre formål, som utregning av forsikringspremier der risikoen er avhengig av bosted, markedsføring, statistikk og annet.

Royal Mail er klar over og sier fra om at PAF inneholder feil, dels på grunn av feiltasting/feilinnlesning, og dels på grunn av at det kan gå en tid før nye adresser blir innlemmet, spesielt ved større utbyggingsprosjekter. Dette har ført til problemer for en del mennesker, fordi mange selskaper til tross for advarsler antar at PAF ikke inneholder feil, og derfor nekter å opprette kundeforhold med personer som oppgir avvikende adresser.

## Referanser



## Eksterne lenker

* PAF fra Royal Mail
Den siste revejakta

:*For filmen med samme tittel, se [[Den siste revejakta (film)]]*

***Den siste revejakta*** er en roman av Ingvar Ambjørnsen fra 1983. Den beskrives som «en spenningsroman fra narkotikasmuglermiljø».

Handlingen er satt til et narkotikamiljø i Oslo på  det sene 1970-tallet. Boka går nokså langt i å godkjenne bruk av hasj.

I filmatiseringen *[[Den siste revejakta (film)|Den siste revejakta]]* fra 2008 spilte Kristoffer Joner og Nicolai Cleve Broch hovedrollene.

## Referanser
Fylkesvei 4224

**Fylkesvei 4224**, går mellom Lauvvik i Sandnes og Dragli i Sirdal. Den lengste delen av forbindelsen, mellom Lauvvik og Lysebotn, er en fergestrekning på tilsammen 41&nbsp;km.

Veistrekningen mellom Lysebotn og Sirdal går gjennom 27 hårnålssvinger opp ene fjellsiden og er sammen med strekningen i Vest-Agder 32,8 km lang. Den ble åpnet 1984 og har sitt høyeste punkt på 932 moh og er dermed Rogalands høyeste offentlige vei.

Fv4224 ble fastlagt 2019, og består av de tidligere fylkesvei 500 (Rogaland) og fylkesvei 986 (Vest-Agder).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Storbritannias postbyer

En **postby** (engelsk *post town*) er i Storbritannia en del av alle postadresser. Begrepet brukes fordi postby og faktisk bosted kan avvike; det faktiske bostedet vises av postkoden og eventuelt ellers i adressen. For å sikre at brev blir levert i tide må postbyen alltid inkluderes ved adressering av brev i eller til Storbritannia. 

## Organisering

Det er pr. 2007 omkring 1500 postbyer. Disse defineres av Royal Mail ut fra postverkets egne kriterier. De fleste postbyer inneholder flere postdistrikter, og de kan dekke flere byer og landsbyer. En postbys grenser overlapper sjelden politiske og administrative grenser, og grupperer også steder som ellers ikke har noe spesielt felles sammen. Årsaken til dette er at det sentrale for Royal Mail er å lage praktiske ruter i forhold til sorteringskontorene, og veiforbindelser og avstand er derfor viktigere enn grensene som er definert for andre formål.

Noen steder tilhører flere postbyer samme postdistrikt, og i noen få tilfeller kan ett enkelt postdistrikt omfatte flere postbyer. I disse tilfellene er det bare de to siste sifrene i postkoden som identifiserer postbyen. 

Postbyens område sammenfaller i mange tilfeller med området som betjenes av et sorteringskontor. Dette er ikke en fast regel, og det er også eksempler på at flere postbyer deler sorteringskontor, mens man i større postbyer kan finne flere sorteringskontorer.

## Adressering

Royal Mail ber om at postbyen alltid tas med i adressen. Den skal plasseres rett over postkoden, og helst være skrevet mer kapiteler, for eksempel:

:1 Valance Road
:LONDON
:E2 1AA

I større postbyer er det vanlig å legge til et mer spesifikt stedsnavn, kalt *dependent locality*. Dette er i de fleste tilfeller ikke en påkrevet del av adressen, men det er vanlig og anses som fornuftig å legge den til. Dersom det ikke lykkes å sortere brevet automatisk, eller dersom det er feil i en annen del av adressen, vil dette stedsnavnet gjøre det langt enklere å sortere manuelt. Et eksempel er:

:1 Valance Road
:Bethnal Green
:LONDON
:E2 1AA

Noen steder brukes også en *double dependent locality*, en ekstra linje med stedsangivelse. Dette gjøres der det er to veier med samme navn i et område. 

Tidligere hadde man også en spesiell adresseringsform der postbyen var helt atskilt fra det geografiske stedet brevet skulle til, for eksempel:

:1 High Street
:Sewardstone
:VIA LONDON
:E4 1AA

I eksempelet skal brevet til Sewardstone i Essex, som er det eneste stedet utenfor Stor-London som tilhører postbyen London. Bruken av VIA for å angi dette blir nå frarådet av Royal Mail, fordi det påvirker effektiviteten av de automatiske sorteringsmaskinene negativt. 

## Se også

* Liste over Storbritannias postbyer
Fylkesvei 4566

**Fylkesvei 4566** går mellom Haugesundsgata og Hundvåg i Stavanger. Veien er 8,1&nbsp;km lang.

Frem til 2019 hadde veien betegnelsen fylkesvei 435 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Loyola University Chicago

**Loyola University Chicago** er et privat romersk-katolsk universitet i Chicago, grunnlagt i 1870 som Saint Ignatius College. Det drives av jesuittene. Det ble grunnlagt av den romersk-katolske kirke og er oppkalt etter jesuittordenens stifter St. Ignatius av Loyola.

Loyola er medlem av Association of Jesuit Colleges and Universities.

I 2006 var det  studenter og  vitenskapelig ansatte ved Loyola i Chicago, og skolepengene samme år var  dollar. Loyola er det største av jesuittordenens universiteter i USA.

## Referanser


## Eksterne lenker
*
Andreas Papandreou

**Andreas Georgiou Papandreou** (gresk Ανδρέας (Γεωργίου) Παπανδρέου; født 5. februar 1919 på Khíos, Hellas, død 23. juni 1996 i Athen) var en gresk politiker og statsmann.  

Papandreou kommer fra en av Hellas' politikerfamilier. Faren Georgios Papandreou var også statsminister. Andreas Papandreou fikk sin utdannelse først ved Universitetet i Athen, fra 1942 ved Harvard-universitetet der han tok doktorgraden i økonomi. I 1944 ble han amerikansk statsborger. Han arbeidet ved en rekke amerikanske universiteter, lengst ved University of California, Berkeley der han var fra 1955 til 1963. Han var senere også ved Stockholms universitet og ved York University i Toronto, Canada. I 1963, da faren ble valgt til statsminister, vendte han tilbake til Hellas, men forlot landet og reiste i eksil etter kuppet i 1967. Fra eksil ledet han Den panhellenske frigjøringsbevegelsen (PAK). 

Etter gjeninnføringen av demokrati kom Papandreou igjen tilbake til Hellas. Han stiftet Den panhellenske sosialistbevegelsen (PASOK), et parti han ledet til valgseier i 1981. Papandreou ble Hellas' første sosialistiske statsminister. Han tjente to perioder som statsminister, først fra 1981 til 1989 og deretter fra 1993 til like før sin død i 1996. 

Sønnen Georgios Papandreou ble valgt til leder av PASOK i februar 2004, og ble Hellas' statsminister i 2009.

## Bilder

Fil:Andreas Papandreou (1968).jpg|Papandreou i 1968
Fil:Bill Clinton and Andreas Papandreou.jpg|Papandreou og Bill Clinton i Washington i 1994
Fil:Papandreou grave.jpg|Papandreous grav i Athen


## Bibliografi
* *Høyt spill i Athen*, John Griegs forlag (1970)
* *Mot en totalitær verden?*, Pax (1970)

## Referanser
Muldvarpen (TV-serie)

***Muldvarpen*** er en norsk realityserie som gikk tre sesonger på TVNorge fra 2000 til 2002. Lars Arentz-Hansen var programleder for den første sesongen, mens Ove Christian Owe ledet de to siste. Programmet ble innspilt i Frankrike, Spania og Canada.

*Muldvarpen* var basert på det belgiske reality-koseptet *De Mol*, fra 1999. Konseptet er solgt til en rekke land.

## Konsept
Tolv deltagere skulle deles inn i grupper og løse diverse oppgaver. Godkjente oppdrag gav dem penger til premiekassen. Blant deltagerne var det også en muldvarp som hadde som oppgave å sabotere oppgaver. Muldvarpen kunne ikke bli sendt hjem. På slutten av hver episode skulle hver deltaker svare på spørsmål om Muldvarpen. Den som visste minst om vedkommende, måtte forlate gruppen. I den norske utgaven ble resultatet kunngjort etter en fellesmiddag. Deltakerne hadde hver sin konvolutt ved siden av tallerkenen. De som gikk videre hadde fått en grønn fjær i konvolutten, mens den som visste minst om Muldvarpen fikk en rød fjær.

Ved noen anledninger ble enkeltdeltakere tilbudt frikort, som gjorde dem immune mot å bli sendt hjem ved neste utspørring, mot at de saboterte oppdraget.

Førstepremien var i utgangspunktet på rundt 500 000 kr, men da måtte deltakerne lykkes i alle oppdragene. Vinneren av førstepremien var den som hadde flest riktig svar på den aller siste testen om identiteten til muldvarpen og handlingene muldvarpen gjorde under oppdragene. Vinner av første sesong fikk 145 000 kr, vinneren av andre sesong fikk  kr og vinneren av tredje fikk 267 000 kr.

## Seertall og mottakelse
Første sesong hadde et seersnitt på 200 000  (Premieren ble sett av 227 000, mens finalen ble sett av 248 000) Andre sesong hadde et snitt på 315 000  og i tredje sesong lå seertallet på mellom 180 000 og 222 000.

''Dagbladets'' TV-anmelder gav premieren av første sesong forholdsvis lunken mottakelse. ''Aftenpostens'' TV-anmelder mente premieren hadde en viss spenning, men at selve komplottet virket kaotisk og forvirrende. ''VGs'' anmelder beskrev den som stilfull, men stillestående.

## Sesongoversikt
### Sesong 1 (2000)

### Sesong 2 (2001)

### Sesong 3 (2002)

## Fotnoter


## Referanser


## Eksterne lenker
* Muldvarpen-konseptet
Elsevier

**Elsevier** er verdens største forlag for medisinsk og vitenskapelig litteratur. Det utgjør en del av Reed Elsevier-gruppen. Forlaget har hovedkvarter i Amsterdam, men har betydelig virksomhet i Storbritannia, USA og andre steder.

## Se også
* Academic Press
* Pergamon Press

## Referanser


## Eksterne lenker
* 
*
António Ramalho Eanes

**António dos Santos Ramalho Eanes** (født 25. januar 1935 i Alcains, Castelo Branco i Portugal) er en portugisisk militær og politiker. Han var Portugals president fra 1976, den første om ble valgt etter at nellikrevolusjonen gjorde slutt på diktaturet. Han ble gjenvalgt i 1981.

Som militær tjente Eanes i Portugals afrikanske kolonier. Under militærkuppet 25. april 1974 tjenestegjorde han i Angola, der han sluttet seg til kuppmakernes Movimento das Forças Armadas (MFA). Etter at han vendte tilbake til Lisboa ble han utnevnt til president av landets nye militære makthavere. Eanes sto på de moderate kreftenes side under den interne striden i MFA og sørget for utrenskning av mer radikale elementer.

Ved overgangen til demokrati stilte Eanes til valg og i 1976 stemte velgerne ham inn som Portugals president med 61,6 prosent av stemmene i første valgomgang. Han vant gjenvalg i 1980, også denne gang i første valgomgang, med 56,4 prosent oppslutning. I 1976 kom Otelo Saraiva de Carvalho på andre plass med 16,5 % av stemmene. Saraiva de Carvalho ledet planleggingen av Nellikrevolusjonen og var deretter en av landets mektigste og mest populære personer. I 1980-årene ble han tiltalt for terrorisme og frikjent. Ifølge *[[The Guardian]]* ble Saraiva de Carvalho løslatt på ordre fra president António Ramalho Eanes.

I den første perioden var han i stadig konflikt med statsminister Mário Soares som ifølge grunnloven sto ansvarlig overfor både presidenten og parlamentet. Etter å ha avsatt Soares' regjering i 1978 begynte Ramalho Eanes å utnevne partiløse regjeringer bestående av teknokrater. Etter at tre teknokratregjeringer ble felt etter kort tid, utlyste presidenten nyvalg i 1979. Soares tilga aldri at han ble avsatt i 1978. De politiske urolighetene endte med grunnlovsendring i 1982 der statsministeren ble ansvarlig bare overfor parlamentet og ikke kunne avsettes av presidenten dersom statsministeren hadde parlamentets tillit. Ramalho Eanes var mot denne grunnlovsendringen, men hadde ikke anledning til å legge ned veto mot grunnlovsendringer.

Ved presidentvalget i 1976 ble han støttet av de tre største partiene og gikk inn for en moderat lov-og-orden politikk. Ved presidentvalgene stilte Eanes som uavhengig. Han var knyttet til de militære kuppmakerne fra 1975 og sto som forsvarer av de sosialistiske målsettingene disse hadde fått innført i Portugals konstitusjon. Eanes sto også som forsvarer av de militæres rolle i portugisisk politikk, også institusjonelt gjennom Revolusjonsrådets konstitusjonelle vokterrolle, men måtte her etter hvert gi tapt for mer demokratiske krefter. Da han gikk av som president i 1986 ble han leder av Partido Renovador Democrático. Han gikk av som partileder i 1987.

Eanes ble i 1978 tildelt storkors med kjede av St. Olavs Orden. Han var på offisielt besøk i Norge i juni 1980. Det kjente fotografiet av kong Olav og katten på Bygdøy ble tatt ved dette besøket.

Eanes ble etterfulgt som president av sosialisten Mário Soares.

## Referanser
Bernhard Eisel

**Bernhard Eisel** (født 17. februar 1981 i Voitsberg) er en østerriksk profesjonell landeveissyklist.

Han vant sitt første ritt som 11-åring. Da han var 17 år gammel, flyttet han til Italia for å sykle for Rinascita Ormelle. Etter det gikk han til *Gli Amici Piave*, laget til Moreno Argentin. Og i 2001 gikk han til Maipei, og ble en profesjonell syklist. To år senere, i 2003 gikk han til Française des Jeux.

Hans største seier er seieren i Gent–Wevelgem i 2010.

## Meritter

;2010
:Gent–Wevelgem

;2009
:Etappeseier i Sveits rundt

;2008
:Seier i Paris-Bourges
:5.etappe i Volta ao Algarve

;2007
:Seier i Lancaster Classic
:2. etappe i Volta ao Algarve

;2006
:Etappeseier Three Days of De Panne
:4. etappe i Tour of Qatar
:2. etappe i Volta ao Algarve

;2005
:1. etappe i Sveits rundt
:1. og 4. etappe i Volta ao Algarve

## Referanser


## Eksterne lenker
* 
*
Momentum

**Momentum** kan vise til:

*Momentum – nordisk festival for samtidskunst
*Momentum – foreningen for arm- og benprotesebrukere
*Momentum (Storbritannia)
*''Momentum'', en spillefilm
* Moment, herunder
** Dreiemoment
** Drivmoment
** Treghetsmoment
Eduard Sjevardnadse

**Eduard Sjevardnadse** ( georgisk: ედუარდ შევარდნაძე, russisk: Эдуард Амвросиевич Шеварднадзе, født 25. januar 1928 i Mamati, Georgia, død 7. juli 2014 i Tbilisi) var en sovjetisk og georgisk politiker, mest kjent som Sovjetunionens utenriksminister fra 1985 til 1990, og Georgias president fra 1995 til 2003.

## Politisk karriere i Sovjetunionen
Sjevardnadse startet sin politiske karriere i Sovjetunionen, først i den georgiske sovjetrepublikken, senere på sentralt nivå. I 1946 gikk han inn i Kommunistpartiet, der han klatret i gradene.

I 1959 ble han valgt til medlem av Georgias Øverste Sovjet. I 1965 ble han georgisk minister med ansvar for offentlig orden, et embete han besatte til 1972. Han hadde da rang av politigeneral.

Korrupsjonen i Georgia var den gang så pass utbredt og synlig at den ble pinlig for de sentrale myndighetene i Moskva. Som landets innenriksminister mellom 1964 og 1972 arbeidet Sjevardnadse hardt for å bekjempe korrupsjonen, deriblant ved å avsette Vasilij Mzjavanadze som generalsekretær i kommunistpartiet. Sjevardnadse overtok deretter selv dette embetet, med velsignelse fra Moskva. I 1972 ble han førstesekretær i Georgias Kommunistparti og dermed sovjetrepublikkens øverste leder.
 
Som republikkens leder var han også ansvarlig for at det ble slått ned på opposisjonelle og nasjonalister.

Eduard Sjevardnadse arbeidet for å bekjempe korrupsjonen, blant annet ved å avsette hundrevis av offentlige tjenestemenn, inntil han i 1985 ble utnevnt til Sovjetunionens utenriksminister.

I 1976 ble Sjevardnadse innvalgt i Sovjetunionens sentralkomité og i 1978 forfremmet til kandidat i Politbyrået. Fra 1985 til 1990 var Sjevardnadse sovjetisk utenriksminister.

I 1991 ble Sjevardnadse døpt inn i Den georgiske ortodokse kirke.

## Politisk karriere i Georgia
Etter Sovjetunionens oppløsning vendte han tilbake til sitt fødeland Georgia, som nå var blitt selvstendig, og gikk inn i politikken der. Da president Zviad Gamsakhurdia, som Sjevardnadse hadde fått fengslet på 1970-tallet, ble tvunget til å gå av i et kupp i januar 1992, ble Sjevardnadse utnevnt til leder av statsrådet som overtok makten. Presidentembetet ble senere gjenopprettet og Sjevardnadse ble valgt til president. Under den såkalte roserevolusjonen i november 2003 ble han imidlertid selv tvunget til å gå av.

## Referanser
Carleton S. Coon

**Carleton Stevens Coon** (født 23. juni 1904, død 3. juni 1981) var en amerikansk fysisk antropolog og arkeolog, som var professor i antropologi ved Harvard University og University of Pennsylvania. Han er særlig kjent for sin forskning på det som innen tradisjonell antropologi ble forstått som ulike menneskelige raser, og hvordan moderne mennesker utviklet seg fra homo erectus. Han ble kjent særlig i 1950-årene gjennom flere populærvitenskapelige bøker som fikk mange lesere, særlig *The Story of Man* (1954). Hans definisjoner av de fem rasene (kaukasoid, mongoloid, australoid og negroid (inndelt i kongoid og kapoid)) ble innflytelsesrike innen antropologien i samtiden, men vitenskapen gikk bort fra hele dette teoriuniverset fra de siste tiårene av 1900-tallet. Coons faglige arbeid har i ettertiden blitt vurdert mer kritisk, selv om William W. Howells i 1989 mente hans arbeid fortsatt hadde verdi som datakilde.

## Bibliografi (utvalg)
* 1939: *The Races of Europe*
* 1942: *Principles of Anthropology*, sammen med E. D. Chapple
* 1954: *The Story of Man*
* 1962: *The Origin of Races*
* 1971: *Living Hunters of the World*

## Referanser
Potensiell temperatur

**Potensiell temperatur** er temperaturen en luftpakke ved trykket P ville hatt om den ble ført adiabatisk ned til lufttrykket P_{0} ved havnivå. Symbolet for potensiell temperatur er \theta og skrives ofte som

:  \theta = T \left(\frac{p_{o}}{p}\right)^{\frac{R}{c_{p}}}  ,

der T er temperaturen til luftpakken, R er gasskonstanten til luft og c_{p} er den spesifikke varmekapasiteten ved konstant trykk. 

Potensiell temperatur er en mer dynamisk viktig størrelse enn den egentlige temperaturen. Under nesten alle forhold vil den potensielle temperaturen øke med høyden i atmosfæren i motsetning til lufttemperaturen som kan både øke og minke. 

Den potensielle temperaturen gjelder for alle kompressible væsker, men blir oftest brukt innen meteorologi og oseanografi.

## Potensielle temperaturperturbasjoner
Potensielle temperaturperturbasjoner i det atmosfæriske grenselaget defineres som forskjellen mellom den potensielle temperaturen i grenselaget og den potensielle temperaturen i den frie atmosfæren over grenselaget. Denne verdien kalles potensiell temperaturdefisit når man har en katabatisk strøm, fordi overflaten alltid vil være kaldere enn den frie atmosfæren og den potensielle temperaturperturbasjonen dermed negativ. 

## Matematisk
Entalpiformen av termodynamikkens første lov kan skrives som: 

:  dh = Tds + vdp ,

der h er entalpiendringen, T temperaturen, ds entropiendringen, v spesifikt volum og p trykket.

For adiabatiske prosesser er entropiendringen lik null og den første loven redusert til 

:  dh = vdp .

For tilnærmet ideelle gasser som tørr luft i jordatmosfæren, kan tilstandsligningen  pv = RT  settes inn i den første loven, og vi kan da omarrangere og få: 

:  {\frac{dp}{p}} = {\frac{c_{p}}{R}\frac{dT}{T}} ,

der  dh = c_{p}dT  ble brukt, og begge leddene ble delt på produktet  pv 

Ved å integrere får vi: 

:  \left(\frac{p}{p_{0}}\right)^{R/c_{p}} = \frac{T}{T_{0}} ,

og ved å løse for T_{0}, temperaturen luftpakken ville ha om mann flyttet den adiabatisk ned til trykknivå p_{0} får vi:

:  T_{0} = T\left(\frac{p_{0}}{p}\right)^{R/c_{p}} \equiv \theta .

## Litteratur
* M K Yau and R.R. Rogers, *Short Course in Cloud Physics, Third Edition*, publisert av Butterworth-Heinemann, 1989, 304 sider. EAN 9780750632157 ISBN 0-7506-3215-1
Parcelforce

**Parcelforce** (offisielt **Parcelforce Worldwide**) er et handelsnavn i Royal Mail. Det ble opprettet i 1986 for å stå for pakkeombæring. Brevombæringen håndteres fortsatt av Royal Mail, mens postkontorene drives av Post Office Ltd.

Parcelforce leverer over hele verden gjennom datterselskapet General Logistic Systems, og er dermed i direkte konkurranse med andre verdensdekkende budselskaper som DHL, FedEx og UPS. 

I Storbritannia har Parcelforce et nav lokalisert i Coventry, med underavdelinger andre steder. Hovedkvarteret ligger rett ved Coventry Airport, og er en av landets største bygninger. 

Selskapet har fått mye kritikk fra kunder som mener at det ikke har et godt nok servicenivå, og har blant annet blitt kalt for «Parcelfarce».

## Bilder

Parcelforce BX08KOD.jpg
Hawker Siddeley HS-748 Srs2A-266, Parcelforce (Emerald Airways) AN0817898.jpg
Parcel Force (11338800244).jpg


## Referanser


## Eksterne lenker
*
Esko Aho

**Esko Aho** (født 20. mai 1954 i Vetil) er en finsk forretningsmann og tidligere politiker for partiet Centern.

Aho var i årene 1983 til 2003 medlem av den finske Riksdagen. I årene fra 1991 til 1995 var han statsminister i Finland. I 2000 stilte han til valg som president, men tapte i andre valgomgang for Tarja Halonen. Han tok deretter et sabbatsår fra politikken for å undervise ved Harvard University. Ved valget i 2003 forlot han Riksdagen, trakk seg tilbake fra politikken og ble president for SITRA, Finlands nasjonale fond for forskning og utvikling. Fra 1. november 2008 er han knyttet til Nokia, som viseadministrerende direktør og sjef for selskapets avdeling for myndighetskontakt og samfunnsansvar.

## Politisk ettermæle
Esko Aho vil bli stående som den som ledet Finland inn i EU. Hans eget parti, som fikk det meste av stemmene fra bygdene i Finland, var imot EU-medlemskap, men statsministerens diplomati overtalte folket til å velge medlemskap. Tidlig i 1990-årene var det en dyp økonomisk depresjon i landet, og Ahos regjering måtte ta upopulære avgjørelser for å senke arbeidsledigheten. Dette gjorde ham upopulær og medvirket til regjeringens fall ved valget i 1995. Centern i Finland fikk dermed en åtte år lang periode i opposisjon. 

## Referanser


## Eksterne lenker
* 
*
Salami

**Salami** eller **salamipølse** er en fellesbetegnelse for røde saltpølser, som enten er fersk, kokt, speket eller røkt. Fersk salami må kokes før den spises, mens sistnevnte regnes som tradisjonelle spekepølser. Opprinnelsen er ukjent, men navnet *salami* stammer trolig fra det italienske verbet *salare*, som betyr *å salte*. Et annet latinsk ord av betydning er *salumen*, som viser til en blanding av saltet kjøtt. Derav trolig de italienske navnet på denne pølsa - *salame*.

Hovedingrediensen i salami er hakket svinekjøtt og hvitt spekk, men også andre kjøttsorter blir benyttet som smaksfremmere, som storfe, sau og geit. I tillegg brukes flere ulike krydder (hvorav salt), hvitløk og ofte vin. Salami fås i mange varianter og kryddersmaker, som hele pølser, snabber eller oppskåret som skiver. Når man serverer salami er det tradisjon for at den skal være oppskåret i skiver, siden det fremmer smaken.

Salami er populært som både spekemat, pålegg og ingrediens i en rekke matretter i mange land. Av typer salami kan nevnes kryddersalamiene pepperoni (USA) og chorizo (Spania/Portugal), som begge er svært populære. En regional salami i Italia er finocchiona fra Toscana, smakssatt med fennikel.

## Salt og fettinnhold
Det kan være store forskjeller med hensyn til innhold og mengder i forskjellige salamityper. Såkalt dansk salami er relativt fettrik sammenlignet med mange kontinentale salamityper, mens saltinnholdet stort sett er identisk. I senere tid har også såkalt kjøttrik salami blitt populær. Dette er typer med redusert fettinnhold.

## Referanser
Neil Flynn

**Neil Richard Flynn** (født 1960) er en amerikansk skuespiller.

Han spilte rollen som vaktmester i TV-serien *[[Scrubs]]*. Der var han bare tenkt å medvirke i første episode, men han ble så populær i rollen som vaktmester at han ble en del av den faste rollelisten.

## Biografi
Selv om Neil var født i Chicago, vokste han opp i Waukegan og gikk på high school der. Allerede da var han aktiv som skuespiller, og sammen med Mike Shklair vant han «Humorous Duet Acting». Han studerte ved Bradley University i Peoria, deretter flyttet han til Chicago for å prøve seg som skuespiller. Her var han med i ulike teatergrupper både i klassiske roller og i teatersport.

Selv om rollen i *Scrubs* har vært Flynns mest synlige, har han hatt små roller i en rekke forskjellige TV-serier og filmer, blant andre *[[Drew Carey Show]]*, *[[Seinfeld]]*, *[[That 70's Show]]*, *[[Baby's Day Out]]*, **, *[[My Boys]]* og *[[Smallville]]*. Han spilte også politikonstabel i filmen *[[Jaget|The Fugitive]]* fra 1993. Denne rollen ble brukt i et subplott i en episode av *Scrubs* hvor J.D. (Zach Braff) legger merke til Flynns rollefigur i filmen. I 2008 spilte han igjen med Harrison Ford da i rollen som den mystiske FBI-agenten Smith i *[[Indiana Jones and the Kingdom of the Crystal Skull]]*.

## Referanser


## Kilder
* Neil Flynn hos nndb.com

## Eksterne lenker
*
Postmaster General

**Postmaster General** er eller har vært tittelen til den politisk utnevnte embetsmann som har ansvaret for postverket i flere engelsktalende:

* Postmaster General (Storbritannia)
* Postmaster General (USA)
* Postmaster General (Amerikas konfødererte stater)
* Postmaster General (Canada)
* Postmaster General's Department (Australia)
* Postmaster General (Hongkong)
* Post- og telegrafminister (Irland) (i 1922 ble tittelen Postmaster General brukt)
Pediatric Research

***Pediatric Research*** er et vitenskapelig medisinsk tidsskrift innen pediatri. Det er et nivå 2-tidsskrift, det høyeste kvalitetsnivået, i Norsk vitenskapsindeks. Tidsskriftet er den offisielle publikasjonen til American Pediatric Society, European Society for Paediatric Research og Society for Pediatric Research, og blir publisert månedlig for International Pediatric Research Foundation av Nature Publishing Group, som også utgir tidsskriftet *[[Nature]]*. I 2020 hadde det en impact factor på 3,756.

Tidsskriftet oppsto i sin nåværende form i 1966, som etterfølger etter *Annales paediatrici*, utgitt i Basel 1938–1966.

## Referanser


## Eksterne lenker
*
Acta Anaesthesiologica Scandinavica

***Acta Anaesthesiologica Scandinavica*** er et vitenskapelig medisinsk tidsskrift med fagfellevurdering innen anestesi, intensivmedisin, smertemedisin og akuttmedisin. Det blir publisert på engelsk.

Tidsskriftet ble etablert i 1957, og er den offisielle publikasjonen til Scandinavian Society of Anaesthesiology and Intensive Care Medicine. Den nåværende redaktør (2013) er overlege Lars Rasmussen.

## Referanser


## Eksterne lenker
*
Fylkesvei 6542

**Fylkesvei 6542 (Fv6542)** går mellom Lund og Reitan stasjon i Holtålen.

Før Trøndelag fylke ble opprettet 1. januar 2018 hadde veien betegnelsen Fylkesvei 573 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Australian Open 1989

**Australian Open 1989** 

## Menn
### Kvartfinaler

  
### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Postal Services Commission

**Postal Services Commission** (forkortet **Postcomm**) var en uavhengig tilsynsmyndighet for posttjenester i Storbritannia, organisert som et «ikke-ministerielt departement». Organet skulle sikre et effektivt og pålitelig postvesen i landet. Det førte tilsyn med både Royal Mail og private aktører.

Ved siden av å sikre gode posttjenester var hovedoppgavene:
* Å forsøke å sikre landsdekkende posttjeneste til like priser
* Å oppmuntre til konkurranse innen posttjenester
* Å gi lisens til aktører innen posttjenester
* Å kontrollere priser og kvalitet på posttjenester
* Å være rådgiver under utformingen av fremtidens nettverk av postkontorer

Postcomms råd var sentrale da man fattet avgjørelsen om å avmonopolisere brevombæring fra 1. januar 2006.

Organets avgjørelser ble fattet av et styre bestående av syv medlemmer utnevnt av regjeringen.

Klager fra forbrukere skulle ikke rettes direkte til Postcomm, men i stedet til Postwatch.

Postcomms oppgaver ble i 2011 overført til Ofcom.

## Eksterne lenker
*
Gunnvor Advocaat

**Gunnvor Advocaat** (1912–1997) var en norsk billedkunstner.

Sin kunstneriske utdanning fikk Advocaat fra Kunstakademiet i Haag der hun studerte i årene 1938–39, fra Doro Ordings malerskole i Oslo og fra Statens Kunst og Håndverksskole de Advocaat studerte under Per Krohg i krigsårene 1942–1943. Siste del av kunststudiene, fram til 1948, fulgte på Kunstakademiet under lærerne Axel Revold, Jean Heiberg og Aage Storstein. 

Advocaats kunst, særlig fra 1950- og 1960-tallet, er preget av geometrisk abstraksjon.

Advocaat var på 1920-tallet bosatt i Nice, senere fant hun bosted utenlands i Roma fra 1960 til 1968 og i Taormina på Sicilia fra 1968.

Advocaats malerier, akvareller og serigrafier bærer preg av et koloristisk talent og sans for artistiske verdier og effekter. Hun utviklet seg fra en fast, forenklet figurativ uttrykksform frem til en balanserte, rene og rolige abstrakte komposisjoner på 60-og 70-tallet som karakteriseres som svært harmoniske. Hennes bilder fra 50-tallet hadde ofte en romantisk karakter uten definerte former og "grumsete" farger. Under sitt opphold i Roma lysnet fargene og i 1974 viste hun i kunstnernes hus nye malerier i klare, lyse farger dominert av rødt og blått. Bildene var bygget opp av store, rolige fargeplan med en streng komposisjon. Utover 70-årene løste flatene seg opp og fargene ble dempet og duse. 

I Norske grafikere i dag skrev Advocaat: 
- *I grafikk som i maleri er mitt mål presis avveining i komposisjon av fargede planformers spenning og balanse, størrelsesform, bevegelse i rom. Derfor passer den nonfigurative uttrykksformen meg best.* 

Hun var gift med maleren og grafikeren Øistein Thurman

## Separatutstillinger
* Galleri KB 1962, 67 og 69.
* Kunstnernes Hus 1974.
* Moderne Kunst 1980.
* Bryne Kunstforening 1971.
* Il Fondaco, Messine 1972.
* Galleri Flaccovio, Palermo og galleri Cavaletto, Catania 1973.
* L'Angle Aigu, Brussel 1974.
* Bern 1977.
* Emden og Hamburg 1980.

## Kollektivutstillinger (utvalg)
* Høstutstillingen 1948,50-53, 57, 1960-64, 66, 67, 70, 75 og 1977.
* 14 malere og 6 billedhuggere, Kunstnernes Hus 1951. 
* Papegøyen, Kunstnernes Hus 1953.
* UKS utstillingen, Oslo Kunstforening 1954.
* Artistes Etrangers en France Paris 1955.
* New Vision Centre Gallery, London 1958.
* UKS vårutstilling, Oslo1959.
* Norwegische Kunst, Kraków 1959.
* Ung Norrmän, Göteborg 1959.
* Biennale São Paulo 1959.
* Moderne Norwegische Kunst. Köln 1966.
* Biennale di Roma, 1968.
* Visuelt Blomqvist 1970.
* 36 norske kunstnere, galleri F-15, Moss, Tromså, Århus 1971.
* 5. Norske internasjonale grafikkbiennale, Fredrikstad 1980. 

## Offentlige arbeider
* Representert i bl.a. Nasjonalgalleriet og Moderna museum Stockholm.
* Innkjøpt av bl.a. NRK, Utenriksdepartementet, Norges Bank, Bryne og Kragerø kunstforening.
* Malerier i Collection Peter Ustinov i Genève og hotellet Capo-Taormina og Banca Industriale i Messine.

## Referanser


## Eksterne lenker
* Gunnvor Advocaat på Artnet
Balle Frost og Leketøybanditten

**Balle Frost og Leketøybanditten** er en norsk musikkteaterforestilling for barn skrevet av Ingvar Hovland (tekst), Jon Konrad Strøm (musikk) og Simen Fjeld (musikkproduksjon). Stykket handler om privatdetektiv Balle Frost som løser gåten om hvem som har robbet byens leketøybutikk. 

Musikalen hadde i 2014 vært framført av over 80 ulike amatør- og halvprofesjonelle ensembler i Norge og ble produsert av NRK Barnetimen i 2004. Forlag Norsk Noteservice. 

Oppfølgeren "Balle Frost og den hvite kamelen" ble produsert av NRK i 2007 og hadde bl.a. Lars Kilevold, Dag Vågsås og Nils Nordberg på rollelisten. Stykkene er framført en rekke ganger i NRK P1 og NRK Super.

## Eksterne lenker
* Balle frost
* Simen Fjeld
Vasco Gonçalves

**Vasco Gonçalves** (født 3. mai 1921 i Lisboa, død 11. juni 2005 i Algarve) var en portugisisk militær og kommunistisk politiker.

Gonçalves fungerte som statsminister i fire ulike midlertidige regjeringer mellom juli 1974 og august 1975, da Portugal opplevde politisk turbulente tider i kjølvannet av militærkuppet (nellikrevolusjonen) 25. april 1974 og den etterfølgende striden om hvilken ideologisk retning landet skulle ta. Gonçalves, som var militæroffiser med rang av brigader, var et radikalt kommunistisk medlem av kuppmakernes Movimento das Forças Armadas (MFA). Hans fraksjon tapte imidlertid striden til fordel for moderate og tilhengere av Sosialistpartiet.

Gonçalves’ politikk og ettermæle er omstridt.

## Referanser


## Eksterne lenker
*
Long Island City

**Long Island City** er et nabolag i bydelen Queens i New York i USA. Nabolaget ligger ved East River som skiller bydelene Queens og Manhattan. Long Island City grenser mot nabolagene Astoria i nord, Sunnyside i øst og Greenpoint i Brooklyn i sør. Nabolaget har en befolkning på .

## Referanser


## Eksterne lenker
*
Republikken Sakhas flagg

**Republikken Sakhas flagg** består av en lys blå flaggduk med smale striper i hvitt, rødt og grønt langs nedre kant. I det blå feltet står en hvit runding, et symbol for solen og for evigheten. Fargene forklares ved at blått står for himmelen, hvitt for snøen, rødt for folkets mot og standhaftighet, mens grønt står for taigaen. Flagget er i forholdet 1:2.

Flagget ble innført 14. oktober 1992.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Se også
*Sakha
Fylkesvei 71 (Aust-Agder)

**Fylkesvei 71 i Aust-Agder** (**Fv71**) gikk mellom fylkesgrensa mot Telemark ved Vehusfjellet og Egddalen i Gjerstad. Veien var 19,1&nbsp;km lang.

2019 ble veien del av fylkesvei 418.

## Kommuner og knutepunkter

* Heiland
*Valle

* Egddalstunnelen (80 m)

## Referanser


## Eksterne lenker
* Vegvesenets vegkart
Republikken Nord-Ossetia Alanias flagg

**Republikken Nord-Ossetia Alanias flagg** er en tradisjonell og enkel vannrett trikolor i fargene hvitt, rødt og gult. Den hvite fargen symboliserer åndelig renhet og edle hensikter, den røde fargen mot, mens gult står for varme og lykke. Flagget har forholdet 2:3.

Flagget ble innført 10. desember 1991.

## Se også
* Nord-Ossetia

## Litteratur
* *Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
* I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Eksterne lenker
*
Fylkesvei 6696

**Fylkesvei 6696 (Fv6696)** går mellom Bratsbergøya og Tanemsbrua i Trondheim.

Før Klæbu ble del av Trondheim gikk kommunegrensen går rett sør for krysset ved Bratsbergøya, slik at hele veistrekningen lå i Klæbu, bare krysset lå i Trondheim.

Før Trøndelag fylke ble opprettet 1. januar 2018 hadde veien betegnelsen fylkesvei 922 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Postwatch

**Postwatch** (formelt **Consumer Council for Postal Services**) er et klageorgan for posttjenester i Storbritannia. Det ble opprettet i januar 2001 for å hjelpe allmennheten med å nå frem med klager på posttjenester, rettet mot både Royal Mail og private aktører. Postwatch har et nært samarbeid med Postcomm, som er tilsynsmyndighet for posttjenester i landet.

Blant organets virkeområder er:
* Å arbeide for forbedringer i posttjenestene.
* Å granske og ta hånd om problemer på lokalt og nasjonalt plan.
* Å ta imot og behandle individuelle klager, herunder å følge opp de generelle problemstillinger som dukker opp.
* Å drive lobbyvirksomhet på vegne av forbrukerne.
* Å forhandle om og overvåke Royal Mails servicenivå i forhold til målsetningene.
* Å gi råd til Postcomm når en aktør ikke når forventet servicenivå eller bryter andre forutsetninger i lisensen.
* Å informere forbrukere om posttjenester og utviklinger i markedet.
* Å fremme forbedringer i service, herunder styrking av forbrukernes valgfrihet.

## Eksterne lenker

*
Hermann von Helmholtz

**Hermann Ludwig Ferdinand von Helmholtz** (1821–1894) var en tysk lege og fysiker. Hele hans liv var viet vitenskapen. Hans forskning strakte seg fra områder som solsystemets opprinnelse til energisparing og elektromagnetisme. 

Helmholtz er også kjent for Helmholtz-resonatoren. Denne har to vilkår: Hastigheten av fluidet i volumet må være tilstrekkelig liten for å anta at trykket er det samme over hele volumet; man ser vekk i fra kompressibiliteten av væske i røret og den volumetriske strømmen er lik langs hele røret.

Den termodynamiske tilstandsfunksjonen Helmholtz' fri energi er oppkalt etter Hermann von Helmholtz.

Han var sønn av August Ferdinand Julius Helmholtz og Caroline Penne (1797–1854). Hans yngre bror Otto ble ingeniør, og de to hadde livet gjennom tett kontakt.

Helmholtz gikk på Große Stadtschule i Potsdam, der faren var direktør. Der fikk han utdanning i filosofi og i gamle og nye språk.

## Priser (utvalg)
* 1873 – Copleymedaljen

## Referanser


## Eksterne lenker
* *[http://www.bartleby.com/30/125.html On the Conservation of Force]* Introduction to a Series of Lectures Delivered at Carlsruhe in the Winter of 1862–1863, English translation
* *[http://www.psych.upenn.edu/backuslab/helmholtz/index.html Treatise on Physiological Optics]* 1910, three volumes. English translation by Optical Society of America (1924-5).
* Biography and bibliography in the Virtual Laboratory of the Max Planck Institute for the History of Science
Republikken Tatarstans flagg

**Republikken Tatarstans flagg** er delt i grønt og rødt av en smal hvit, vannrett stripe. Hovedfargene står for de to største folkegruppene i republikken: Grønt for de muslimske tartarene og rødt for de etniske russerne. Den hvite stripen skal symbolisere det fredelige forholdet mellom de to folkegruppene. Flagget er tegnet av Tavil Kasakmetov og har forholdet 1:2.

Flagget ble innført 29. november 1991.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Se også
* Tatarstan
Republikken Tuvas flagg

**Republikken Tuvas flagg** er gult, hvitt og blått. Den gule fargen står for velstand, hvitt for renhet og blått for mot og styrke. Det blå og hvite mønsteret forklares ved at det står for to elver som flyter sammen. Flagget har forholdet 1:2.

Flagget ble innført 17. september 1992. Den opprinnelige befolkningen i Tuva er buddhister og få dager etter at flagget ble vedtatt fikk det Dalai Lamas velsignelse.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Bentos

**Bentos** er ordet som brukes i økologien om organismer som er knyttet til bunnen i ferskvann og hav. Dyr blir omtalt som bunndyr, *zoobentos*, bunnplanter som *fytobentos*. **Bentisk sone** omhandler altså organismer som oppholder seg ved eller nær bunnen.

Bentiske organismer spiller en viktig rolle som mat for fisk. Noen spises også av mennesker. Eksempler på bentiske organismer er sjøstjerner, østers, muslinger, sjøpølser, slangestjerner, sjøanemoner og sjøgress. 

### Bentos i ferskvann
Vi finner bunndyr både i innsjøer og elver, og typiske eksempler på bentiske organismer i ferskvann er vårfluer, fjærmygg, igler og muslinger. Type bunndyr man finner avhenger av bunnsedimentene, og hva de lever av. Bunndyr kan deles inn etter hvordan de konsumerer organisk materiale, noen filtrerer vannmassene, mens andre spiser f. eks alger på steiner. 

Bentiske arter har en viktig rolle i økosystemer, ved at de bidrar i resirkulering av næringsstoffer og tilførsel av oksygen til bunnsedimentene. Bunndyr er en viktig næringskilde for andre arter i ferskvann, slik som ulike arter fisk og fugler.

## Kategorisering
Kategorisering skjer etter størrelse (makro - meio - mikro) og etter fylum-tilhørighet (*fyto - zoo*):
***Makrobentos** er bunndyr > 1 mm, eller makrozoobentos minst på 0,5 mm. De omfatter arter av sjøstjerner, sjøpølser, ormedyr og krepsdyr som *Onisimus litoralis*, rur (f.eks *Semibalanus balanoides*) på steinbunn i tidevannssonen, videre flerbørstemarker (*Polychaeta*), ulike bløtdyr (*Mollusca*), amfipoder og krepsdyr (*Crustacea*). Av større alge-baserte makrobentos (makrofytter) er den viktigste gruppen tang.
***Meiobentos** er  32 µm, det vil si større enn 0,32 mm. De omfatter dinoflagellater, flimmerdyr (ciliater), flimmerormer (*Turbellaria*), hoppekreps-ordenen av leddete *Harpacticoida*, havbørsteormer, rundormer (*Nematoda*), bjørneliknende *Tardigrada*, muslingkreps (*Ostracoda*) m.fl.  
***Mikrobentos** er 

## Se også
* Pelagisk
* Sympagisk
Republikken Udmurtias flagg

**Republikken [[Udmurtia]]s flagg** er en trikolor med loddredd orienterte felter i fargene svart, hvitt og rødt. I midten av det hvite feltet står et solsymbol, utformet som et korslignende merke med åtte takker. Dette brukes i udmurtenes kultur som et vernetegn og som beskyttelse mot uhell og ulykke. Etter den offisielle forklaringen symboliserer den svarte fargen jorden og stabilitet, hvitt står for universet og moralsk renhet, mens rødt står for solen og livet. Flagget er tegnet av Jurij Lobanov. Det har forholdet 1:2.

Flagget ble innført 3. desember 1992.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Artful Dodger

**The Artful Dodger** er en romanfigur i boka *[[Oliver Twist]]* som er skrevet av Charles Dickens (1812 – 1870). Boka handler om en foreldreløs gutt som drar til London for å komme seg vekk fra fattighuset, og i Londons travleste gater møter han The Artful Dodger. The Artful Dodgers virkelige navn er Jack Dawkins, og han er en lommetyv. The Artful Dodger er et «kallenavn» for en som er god til å unnslippe, men rimer også på ordet «lodger» som på cockneyslang betyr penger, gryn. I boken står det ingenting om hvor The Dodger ble født, men han er foreldreløs og Fagin tok seg av ham og lærte ham til å bli den beste lommetyven i gjengen som Dodger er leder for.

Hvor gammel han er er det ingen som vet, men ifølge boken skal han være noen år eldre enn Oliver, og siden Oliver ble 11 rett før han reiste til London, er Dodger nok 15-16 år gammel. I boken henger The Artful Dodger ofte sammen med sin lommetyvvenn «Charley Bates». Charley deltar i tyveriet som han og Dodger begår rett foran Oliver (Oliver blir redd og løper, og Mr. Brownlow, som guttene stjal fra, tror at det er Oliver som tok lommetørkleet).

Flere skuespillere har igjennom årene spilt rollen som Dodger. Blant annet
Elijah Wood,
Jack Wild (Nominert til Oscar for rollen),
Harry Eden og 
Adam Arnold.
Republikken Khakasias flagg

**Republikken Khakasias flagg** er en variant av Russlands flagg. Det har et grønt felt med et solsymbol ved stangen og fargene blått, hvitt og rødt i den frie enden av duken. Dette viser tilhørigheten til Russland. Den grønne fargen viser tilknytningen til Sibir og symboliserer evig liv og gjenfødelse. Det tradisjonelle solsymbolet er nå i gul farge. I det første flagget for Khakasia, benyttet fra 1992 til 1993, var det tegnet i svart og hvitt. Bakgrunnen for solsymbolet er å finne i fornminner fra området. Det er å finne på helleristninger 

Republikken Khakasias flagg er en variant av Russlands flagg. Fra 1992 til 2003 førte Khakasia et flagg som hadde de russiske fargene hvitt, blått og rødt i disponert på samme måte som i Russlands eget flagg, men med det grønne feltet og solsymbolet ved stangsiden av flaggduken. Dette ble siden gjort ulovlig i russisk flaggvesen: Flagg for føderasjonssubjekter kan ikke benytte seg av føderasjonens flagg i de republikkegne symbolene. Rekkefølgen på fargene i den frie enden ble derfor i 2003 endret til blått over hvitt over rødt. 

Den nåværende versjonen av Khakasias flagg ble innført 25. september 2003. Flagget er tegnet av S. A. Donskov og G. A. Vjatkin. 

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Eksterne lenker
* Loven om Khakasias flagg
Sverre Engen

**Sverre Engen** (1911–2001) var en norsk-amerikansk skiløper, skiinstruktør, alpinbakke-styrer og filmmaker. Han var sammen sine to brødre, Alf (1909–1997) og Corey (1916–2006), sterkt medvirkende til utbredelsen av skisporten i USA. 

Sverre var født i Mjøndalen, som miderste sønn av Trond og Martha Oen Engen. Hans far var også skiløper, så det var naturlig for Alf å begynne med ski. Etter at hans far døde av spanskesyken i 1918, da Sverre var 9 år, flyttet moren og brødrene til Steinberg. Da han var 18 år emigrerte Sverre og Alf (20 år) til USA, i 1929. De slo seg først ned i Chicago, senere Salt Lake City (1931). Deres mor, som da var enke, flyttet over i 1933, sammen med deres yngste bror, Corey. 

Sverre Engen var med og ga anerkjennelse til Utah som skihopper, driver av og rådgiver for alpinsenter, samtidig som han studerte snøskred og var en pionér innen skipatruljering. Blant annet ledet han skiskolen ved Alta Ski Area.

I 1971 fikk han plass i det amerikanske skiforbundets *Hall of fame*, for sitt «enorme bidrag til veksten innen skisport». Som  filmskaper nøt han godt av sin dyktighet på ski, sin kreative humor og sin kunstferdige fototeknikk, og lagde flere filmer: *Dancing Skis,* *Ski Aces,* *Champs at Play,* *Ski Fever,* *Skiing America,* *Ski Time USA,* og *Ski Spectacular.*

De tre Engen-brødrene var viktige for å gjøre skisporten populær i vestlige USA, særlig i Utah og Idaho. 

Sverre Engen døde i 2001 i en alder av 90 år. Hans eldre bror Alf døde i en alder av 88 år i 1997, og hans yngre bror Corey døde i 2006 i en alder av 90 år.

## Referanser


## Eksterne lenker
* Alf Engen Ski Museum Park City, Utah
* Artikkel om Sverre Engen i arkivet til University of Utah 
* Alta Historical Society – tidlig historie 
* Skiing History.org
Fylkesvei 6676

**Fylkesvei 6676 (Fv6676)** går mellom Jervlandet i Trondheim og Dragsten i Selbu.

Før Trøndelag fylke ble opprettet 1. januar 2018 hadde veien betegnelsen Fylkesvei 876 (Sør-Trøndelag).

## Kommuner og knutepunkter

*Drakstsjødalen

*Endepunkt Dragsten

## Eksterne lenker
* Kartverkets norgeskart
* Vegvesenets vegkart 
*